Luterilainen kirkko Norjassa

Luterilainen kirkko Norjassa (Den lutherske kirke i Norge) on vuonna 2006 perustettu tunnustuksellista luterilaisuutta edustava kirkko Norjassa.

Kirkko sai perustamisvaiheessaan vuonna 2005 tukea yhdysvaltalaisen Missouri-synodin seurakunnilta, ja sillä on edelleen läheiset suhteet Missouri-synodiin.. Vuonna 2010 kirkon jumalanpalveluksiin osallistui Oslossa noin 50 henkeä ja Bergenissä 16 henkeä. Kirkko on pyrkinyt laajentumaan siten, että eri paikkakunnille on yritetty perustaa ryhmiä jotka seuraavat kirkon jumalanpalveluksia internetistä. 25. syyskuuta 2015 kirkko hyväksyttiin Kansainvälisen luterilaisen neuvoston jäseneksi. 25. toukokuuta 2017 vihittiin kirkon johtaja Torkild Masvie piispan virkaan. Vihkimyksen toimitti Latvian evankelis-luterilaisen kirkon piispa Jānis Vanags, ja häntä avustivat Inkerin kirkon piispa Aarre Kuukauppi ja Missouri-synodin aluepresidentti Dan Gilbert.

Kirkon jäsenmäärä ei ole suuri, mutta kasvava. Vuonna 2017 jäseniä oli 84, vuonna 2019 heitä oli 95 ja vuonna 2020 jäsenmäärä oli 116.

Seurakunnat
Kirkolla on tällä hetkellä viisi seurakuntaa eri puolilla Norjaa. Ne ovat:
 Messiaskirken i Oslo, Oslossa
 Den Lutherske kirke i Lebesby, Finnmarkin Lebesbyssä.
 Den Lutherske Kirke i Vest-Finnmark/Kautokeino, Länsi-Finnmarkin alueella saamelaisten parissa.
 Den Lutherske Kirke i Lofoten, Lofooteilla Svolværissa.
 Den Lutherske Kirke i Ofoten og Sør-Troms, Etelä-Tromssan Gratangenissa.

Lähteet

Aiheesta muualla
 Kirkon kotisivut

Evankelis-luterilaiset kirkot